**Anexa 1 la OMFE nr.**

**Conformitatea cu regulile de ajutor de stat**

1. **Conformitatea cu prevederile Regulamentului 651/2014 privind ajutorul de stat exceptat de la notificare**[[1]](#footnote-1) **(** Regulamentul de ajutor de stat exceptat)

1. **Reguli cu caracter general prevăzute în Capitolul I al *Regulamentului (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat***

**Domeniul de aplicare**

|  |
| --- |
| *Solicitantul va completa cu informaţii referitoare la îndeplinirea următoarelor condiţii impuse de Regulamentul de ajutor de stat exceptat:*  *În cazul în care întreprinderea își desfășoară activitatea atât în sectoarele excluse menționate la art.1,alin.3, literele a, b şi c din Regulamentul de ajutor de stat cât și în sectoarele care intră în sfera de acordare a finanţării, aceasta poate primi ajutor pentru aceste ultime sectoare sau activități, cu condiția să dovedească fie separarea activităților, fie o distincție între costuri, astfel încât activitățile desfășurate în sectoarele excluse să nu beneficieze de ajutoarele acordate în temeiul Obiectivului specific 6.1-producţie din POIM.*  *De asemenea, se va avea în vedere că dacă întreprinderea se află în urma din situaţiile prezentate la art.1, alin 4, punctul a şi c nu sunt eligibile pentru finanţare. Prin urmare, solicitantul va declara la cererea de finanţare dacă:*  *- face obiectul unui ordin de recuperare neexecutat în urma unei decizii anterioare a Comisiei prin care un ajutor este declarat ilegal și incompatibil cu piața internă.*  *- este întreprindere aflată în dificultate, în conformitate cu metodologia de verificare a unei firme în dificultate (publicată pe pagina de internet a MFE), prin prezentarea rezultatelor formulelor de calcul stabilite prin metodologie, în funcție de tipul de întreprindere, având în vedere datele cuprinse in Situaţiile financiare anuale complete încheiate pentru anul precedent depunerii Cererii de Finanţare (conform cu Normele de închidere a exercițiului financiar),aprobate şi depuse la administraţiile fiscale din raza teritorială unde întreprinderea are domiciliul fiscal, care au fost anexate la cererea de finanțare; răspunsul se va corela cu articolul 2, alin 18 din Regulamentul de ajutor de stat exceptat.*  *Informaţiile se vor corela cu Declaraţia de eligibilitate a solicitantului. Anexa C1.1 la Cererea de finanţare, Declaraţia privind conformitatea cu regulile ajutorului de stat, în corelare cu secţiunea Nerespectarea legislaţiei UE din Cererea de finanţare, Anexa C1.3 la Cererea de finanţare, Declaraţia de angajament Anexa C1.2 la Cererea de finanţare* |

**Demararea lucrărilor**

|  |
| --- |
| *Conform art.2, alin.23 din Regulamentul de ajutor de stat exceptat* *demararea lucrărilor înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor.*  Conform Ghidului solicitantului aferent Obiectivului specific 6.1-producţie, secţiunea *1.9 Ajutor de stat* momentul demarării lucrărilor este declararea eligibilităţii proiectului de către AMPOIM (data primirii adresei de îndeplinire a eligibilităţii proiectului de către beneficiar). |
| *Se va demonstra că proiectul propus spre finanţare nu şi-a început activitățile înainte de declararea eligibilităţii proiectului de către AMPOIM (data primirii adresei de îndeplinire a eligibilităţii proiectului de către beneficiar), cu excepția achiziției de terenuri și lucrările pregătitoare, cum ar fi obținerea avizelor și realizarea studiilor de fezabilitate, care nu sunt considerate drept începere a lucrărilor.*  *Se va avea în vedere corelarea cu informațiile prevăzute în Secţiunea Activităţi previzionate, din Cererea de finanţare şi Declaraţia privind conformitatea cu regulile ajutorului de stat, Anexa C1.3 la Cererea de finanţare* |

**Praguri de notificare**

|  |
| --- |
| *În conformitate cu art. 4, alin. 1, lit. s din Regulamentul de ajutor de stat exceptat valoarea ajutorului / proiect/întreprindere nu va depăşi pragul de 15 milioane euro.*  *Se va avea în vedere că dacă valoarea ajutorului solicitat depăşeşte pragul de 15 milioane euro/întreprindere/proiect este necesară notificarea Comisiei Europene.*  *Solicitanții vor avea în vedere prezentarea datelor care să justifice încadrarea proiectului sub pragul de notificare și corelarea cu informațiile prevăzute în Secțiunile* *Buget* - *Activităţi şi cheltuieli şi Analiza financiară din Cererea de Finanțare* |

**Efectul stimulativ**

|  |
| --- |
| *În conformitate cu Art. 6. alin.1 şi 2 din Regulament ajutoarele se acordă doar proiectelor care au efect stimulativ*. S*e consideră că ajutoarele au un efect stimulativ dacă beneficiarul a prezentat statului membru în cauză o cerere de ajutor scrisă înainte de începerea lucrului la proiectul sau la activitatea respectivă. Cererea de ajutor conține cel puțin următoarele informații:*  *(a) denumirea întreprinderii și dimensiunea acesteia;*  *(b) descrierea proiectului, inclusiv data începerii și a încheierii acestuia;*  *(c) locul de desfășurare a proiectului;*  *(d) lista costurilor proiectului;*  *(e) tipul de ajutor (grant, împrumut, garanție, avans rambursabil, injecție de capital sau altele) și valoarea finanțării publice necesare pentru proiect.*  Conform Ghidului solicitantului aferent Obiectivului specific 6.1-producţie, secţiunea *1.9 Ajutor de stat* momentul demarării lucrărilor este declararea eligibilităţii proiectului de către AMPOIM (data primirii adresei de îndeplinire a eligibilităţii proiectului de către beneficiar).  *Solicitantul justifică efectul stimulativ al ajutorului solicitat şi va completa cu elementele precizate mai sus la punctele a)-e)* |
| *De asemenea, conform Ghidului solicitantului, subcapitol 1.9 Ajutorul de stat solicitanţii de ajutor de stat în cadrul Obiectivului specific 6.1-producţie vor explica ce investiție ar fi realizată s-ar întâmpla în absența ajutorului, și anume o situație care este descrisă ca fiind scenariul contrafactual.*  *Se va corela cu Declaraţia privind conformitatea cu regulile ajutorului de stat din Anexa C1.3.la Cererea de finanţare şi Secţiunea Impactul sprijinului din partea Uniunii asupra implementării proiectului, din Cererea de finanţare.* |

**Cumulul**

|  |
| --- |
| *Pentru acelaşi beneficiar şi aceleaşi cheltuieli eligibile, ajutorul acordat nu se poate cumula cu niciun alt ajutor de stat investițional, inclusiv de minimis.* |
| *Se va preciza dacă pentru aceeaşi investiție solicitantul a mai obţinut ajutor de stat/este in curs de obţinere ajutor de stat.*  *Răspunsul se va corela cu Declarația privind conformitatea cu regulile ajutorului de stat, din Anexa C1.3.la Cererea de finanţare* |

1. **Reguli specifice privind ajutorul de stat prevăzute în Capitolul III al *Regulamentului (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat***

***Alin 5 Art. 41.Ajutoarele privind investiţii destinate promovării producţiei de energie din resurse regenerabile***

|  |
| --- |
| Costurile eligibile sunt costurile suplimentare de investiții necesare promovării producției de energie din surse regenerabile. Acestea sunt determinate după cum urmează:  a. în cazul în care costurile de investiții în producția de energie din surse regenerabile pot fi identificate ca investiție separată în costurile totale de investiții, de exemplu, dacă pot fi legate de o componentă care este adăugată la o instalație deja existentă și care este ușor de identificat, aceste costuri legate de energia regenerabilă constituie costurile eligibile;  b. la o investiție similară, mai puțin ecologică, care ar fi fost realizată în mod credibil în absența ajutorului, această diferență dintre costurile aferente celor două investiții permite identificarea costurilor legate de energia regenerabilă și constituie costurile eligibile.  Costurile care nu sunt direct legate de realizarea unui nivel mai ridicat de protecţie a mediului nu sunt eligibile. |
| *Se va face dovada îndeplinirii uneia dintre condiţiile precizate mai sus şi detaliate în Ghidul solicitantului la secțiunea 1.8. Valoarea minimă şi maximă a proiectului, rata de cofinanţare precum și în Anexa 8 la ghid. Solicitanții de ajutor de stat vor descrie investiția (din scenariul contrafactual*) *mai puțin ecologică (care utilizeaza combustibili conventionali), care ar putea fi realizată în mod credibil în condițiile specifice întreprinderii respective, în lipsa ajutorului solicitat prin OS 6.1.-producție, justificată tehnico-economic. Costurile de investiții din scenariul contrafactual vor fi stabilite pe baza a cel puțin 3 oferte de preț/cataloage.*  *De asemenea, se va justifica cerinţa conform căreia costurile aferente ajutorului investițional solicitat prin Cererea de finanțare sunt direct legate de realizarea unui nivel mai ridicat de protecție a mediului. Se va avea în vedere că investiţiile necesare pentru atingerea nivelului de protecţie a mediului impus de standardele Uniunii nu sunt eligibile.*  *Se va corela cu Declaraţia privind conformitatea cu regulile ajutorului de stat, Anexa C1.3 la Cererea de finanţare, Studiul de fezabilitate și Analiza financiară* |

**Intensitatea ajutorului**

|  |
| --- |
| *În conformitate cu*  *art. 41, alin 7, lit. a, alin.8 şi 9 din Regulamentul de ajutor de stat exceptat*  *intensitatea ajutorului nu va depăşi valorile precizate.*  *Se va justifica încadrarea în una din categoriile de întreprinderi prevăzute de prevederile legii 346/2004* *privind stimularea înfiinţării şi dezvoltării întreprinderilor mici şi mijlocii art. 4, alin 1), în corelare cu Declaraţia privind tipul întreprinderii și Analiza financiară* |

1. **Conformitatea cu prevederile Deciziei CE (2020) 7711 și Hotărârea Guvernului nr. 1037/2020 de aprobare a schemei de ajutor de stat privind sprijinirea investițiilor destinate promovării producției și distribuției de energie termică în sistem centralizat, din surse regenerabile mai puțin exploatate, respectiv biomasă, biogaz, energie geotermală**

În conformitate cu prevederile impuse prin Decizia CE (2020) 7711 și schema de ajutor de stat aprobată prin HG nr 1037/2020 solicitantul de finanțare va furniza informații cu privire la îndeplinirea următoarelor condiții:

**Întreprindere în dificultate**

|  |
| --- |
| *Solicitantul va demonstra că:*  *- nu face obiectul unui ordin de recuperare neexecutat în urma unei decizii anterioare a Comisiei prin care un ajutor este declarat ilegal și incompatibil cu piața internă.*  *- nu este întreprindere aflată în dificultate, în conformitate cu prevederile schemei de ajutor de stat și metodologia de verificare a unei firme în dificultate (publicată pe pagina de internet a MFE).* |
| *Informaţiile se vor corela cu Declaraţia de eligibilitate a solicitantului. Anexa C1.1 la Cererea de finanţare, Declaraţia privind conformitatea cu regulile ajutorului de stat, în corelare cu secţiunea Nerespectarea legislaţiei UE din Cererea de finanţare, Anexa C1.3 la Cererea de finanţare,* |

**Demararea lucrărilor**

|  |
| --- |
| *Se va demonstra că în cazul proiectului propus spre finanţare nu au fost demarate lucrările de construcții în cadrul investiției, fie primul angajament ferm de comandă pentru echipamente sau alt angajament prin care investiția devine ireversibilă, oricare dintre acestea survine mai întâi, înainte de momentul declarării eligibilității proiectului de către furnizorul de ajutor de stat, cu excepția activităților pregătitoare (cumpărarea de terenuri și lucrările pregătitoare, precum obținerea permiselor șș realizarea studiilor preliminare de fezabilitate) care nu sunt considerate drept demarare a lucrărilor.* |
| *Se va avea în vedere corelarea cu informațiile prevăzute în Secţiunea Activităţi previzionate, din Cererea de finanţare şi Declaraţia privind conformitatea cu regulile ajutorului de stat, Anexa C1.3 la Cererea de finanţare* |

**Efectul stimulativ**

|  |
| --- |
| *În conformitate cu schema de ajutor de stat ajutoarele se acordă doar proiectelor care au efect stimulativ. Se consideră că ajutoarele au un efect stimulativ dacă beneficiarul a prezentat statului membru în cauză o cerere de ajutor scrisă înainte de demararea lucrului la proiectul sau la activitatea respectivă. Cererea de ajutor conține cel puțin următoarele informații:*  *(a) denumirea întreprinderii și dimensiunea acesteia;*  *(b) descrierea proiectului, inclusiv data începerii și a încheierii acestuia;*  *(c) locul de desfășurare;*  *(d) lista costurilor proiectului;*  *(e) tipul de ajutor (grant, împrumut, garanție, avans rambursabil, injecție de capital sau altele) și valoarea finanțării publice necesare pentru proiect.*  *Conform Ghidului solicitantului momentul demarării lucrărilor este data declarării eligibilității proiectului de către furnizorul de ajutor de stat.*  *Un ajutor are un efect stimulativ dacă îl determină pe beneficiar să își schimbe comportamentul către dezvoltarea anumitor activități economice urmărite de ajutor și dacă această schimbare a comportamentului nu s-ar produce în absența ajutorului respectiv.*  *Totodată, există un efect stimulativ atunci când există un deficit de finanțare, adică atunci când costurile de investiție depășesc VAN a profiturilor estimate din exploatare generate de investiție.*  *Solicitantul justifică efectul stimulativ al ajutorului solicitat şi va completa cu elementele precizate mai sus.* |
| *Se va corela cu Declarația privind conformitatea cu regulile ajutorului de stat din Anexa C1.3.la Cererea de finanțare, Secțiunea Impactul sprijinului din partea Uniunii asupra implementării proiectului, din Cererea de finanțare și Analiza cost-beneficiu.* |

**Cumulul**

|  |
| --- |
| *Solicitantul de finanțare va justifica respectarea regulii de cumul conform căreia pentru același beneficiar şi aceleași cheltuieli eligibile nu au mai fost obținute/nu sunt în curs de a fi acordate alte ajutoare stat, inclusiv de minimis.* |
| *Răspunsul se va corela cu Declarația privind conformitatea cu regulile ajutorului de stat, din Anexa C1.3.la Cererea de finanţare* |

**Eficiența sistemului de termoficare**

|  |
| --- |
| *Solicitantul de finanțare va justifica respectarea condiției conform căreia proiectul propune investiții într-un sistem de încălzire centralizată care respectă criteriile definiției sistemului eficient de termoficare centralizată astfel cum sunt prevăzute la art. 2, alineatele (41) și (42) din Directiva 2012/27/UE* |
| *Răspunsul se va corela cu Studiul de fezabilitate și Declarația privind conformitatea cu regulile ajutorului de stat, din Anexa C1.3.la Cererea de finanţare* |

**Tarife**

|  |
| --- |
| *Solicitantul de finanțare va justifica respectarea condiției impuse prin Decizia CE (2020) 7711 conform căreia costurile de investiții acoperite de ajutorul de stat nu vor fi cuprinse in factura consumatorilor, în caz contrar creșterea de tarife prevăzută în acest sens va fi reflectată în calculul funding-gap și va fi dedusă din valoarea ajutorului de stat.* |
| *Răspunsul se va corela cu Analiza cost-beneficiu și Anexa C1.2 Declaraţia de angajament* |

**Calculul ajutorului de stat**

|  |
| --- |
| *Solicitantul de finanțare va justifica respectarea regulilor de calcul al deficitului de finanțare și al valorii ajutorului de stat, calculate pe baza Fișierului de calcul și al Indicațiilor cu privire la metoda de calcul, prevăzute în anexele nr. 1 și 2 la schema de ajutor de stat.*  *Valoarea ajutorului de stat trebuie să fie egală cu cuantumul deficitului de finanțare (diferența dintre fluxurile de numerar pozitive și cele negative pe parcursul duratei de viață a investiției, actualizate la valoarea lor din prezent).*  *Se va justifica de asemenea, respectarea următoarelor reguli:*  *În cazul în care venitul net din exploatare, actualizat, este mai mare sau egal cu costul de investiție, actualizat, deficitul de finanțare este zero și ajutorul de stat nu este necesar.*  *În cazul în care venitul net din exploatare, actualizat, este negativ, deficitul de finanțare este 100% (și ajutorul de stat este egal cu valoarea cheltuielilor de investiție eligibile, sub rezerva plafonului). În acest caz, beneficiarul va explica pe deplin modalitatea în care sunt acoperite pierderile nete din operare, ținând cont de regulile de ajutor de stat.*  *În cazul în care venitul net din exploatare, actualizat, este mai mic decât costul de investiție, actualizat, dar pozitiv, rata deficitului de finanțare se calculează după cum urmează: rata = (costul de investiție actualizat minus venitul net din exploatare actualizat ) / costul de investiție actualizat).*  *În calculul funding-gap, vor fi incluse atât capacitățile de producere energie cât și rețeaua de distribuție, cu costurile și veniturile aferente (utilizând metoda incrementală, adică comparând costurile și veniturile în situația „cu proiect” ”și costurile și veniturile în„ situația fără proiect”), inclusiv în cazul investițiilor care vizează doar modernizarea capacităților de producere energie.*  *În cazul în care există un operator de termoficare având altă personalitate juridică decât solicitantul (UAT sau ADI), analiza se va face din punct de vedere al ansamblului ”solicitant plus operator de termoficare), excluzând eventualele transferuri financiare între cele două tipuri de entități (cum ar fi redevențe, subvenții, etc). În acest sens, se va avea în vedere că „transferurile financiare” sub formă de subvenții pentru operare sunt supuse normelor privind acordarea ajutoarelor de stat.*  *În cazul în care există doi operatori diferiți (unul pentru producție și unul pentru distribuție), analiza va presupune o analiză globală (incluzând ambii operatori), precum și o analiză pe operator, pentru a se asigura care operator beneficiază exact de ajutorul de stat (pentru a evita ca ajutorul de stat primit de un operator să fie transferat celuilalt).*  *În cazul în care există subvenții pentru operare, beneficiarul va furniza, separat, toate justificările necesare și va calcula valoarea subvențiilor pentru operare, pentru fiecare an, atât în ​​situația cu proiect, cât și în situația fără proiect.* |
| *Răspunsul se va corela cu Analiza cost-beneficiu* |

**Directiva (UE) 2018/2001 și Directiva CE 98/2008**

|  |
| --- |
| *Solicitantul de finanțare va asigura respectarea regulilor de utilizare a biomasei prevazute în Directiva (UE) 2018/2001 privind promovarea utilizării energiei din surse regenerabile (reformare), inclusiv art. 29, precum și prevederile Directivei CE 98/2008 privind deseurile, inclusiv principiul ierarhiei deseurilor* |
| *Răspunsul se va corela cu Anexa C1.2 Declaraţia de angajament* |

***Pentru probarea elementelor de mai sus, se pot prezenta şi ataşa, în plus, şi alte informaţii/ documente faţă de cele solicitate, acolo unde este cazul.***

**Data: Semnăturǎ reprezentant legal al solicitantului:**

1. Se va completa de către reprezentantul legal al solicitantului sau de împuternicit. [↑](#footnote-ref-1)